Downloaded from YTS.MX
Official YIFY movies site: YTS.MX
Saya rasa bertanggungjawab.
Perkara buruk terjadi kepada orang baik...
PADANAN
...semuanya disebabkan siri peristiwa yang melibatkan saya.
911, apa alamat kecemasan awak?
Saya ditembak. Tidak!
Menurut pendakwa, cinta tiga segi yang membawa maut.
PELACUR
Antara semua kes yang saya dakwa, kes ini yang paling pelik dan luar biasa.
Pihak pembela berhujah tiada pembunuhan yang berlaku.
Semua orang taasub dengan kes ini.
Tapi kami tahu ia pasti sukar.
Kami tak ada mayat, tak ada senjata dan tak ada tempat kejadian jenayah.
Semua itu wajib ada dalam perbicaraan pembunuhan.
Saya dah lihat semuanya, tapi saya tak pernah lihat kes begini.
Saya takut untuk anak-anak saya.
Orang ini menakutkan. Entah apa yang mereka mampu buat?
Saya terfikir satu perkataan, "syaitan".
Saya rasa ia tahun 2000.
Saya bekerja sebagai mekanik di hentian trak.
Satu hari, seorang wanita cantik yang berambut perang mula bekerja.
Dia ajak saya keluar dengan cara yang agak lucu.
Sikap janggalnya menarik hati saya.
Saya jatuh cinta kepadanya dengan cepat.
Tanpa disedari, kami ada segalanya kecuali pagar kayu putih.
Jadi, ia impian Amerika yang klasik.
Hampir.
Dave bekerja siang, saya bekerja malam. Jadi, kami jarang berjumpa.
Saya rasa sebab itulah kami mula berjauhan.
Kami sudah tak bahagia bersama
dan tiba masanya untuk kami berpisah.
Saya putuskan untuk pulang ke tempat asal saya
dan bawa anak-anak bersama.
Saya masih mahu menjaga anak-anak,
jadi berpisah atau tidak, kami tinggal di kawasan sama.
Sebab itulah saya berpindah ke Omaha, Nebraska.
Tapi saya tak tahu derita yang menanti saya.
NEBRASKA, HIDUP BAHAGIA TEMPAT ASAL HARI ARBOR
Saya bermula semula sebagai orang bujang.
Agak sunyi di tempat baharu kerana kita tak kenal sesiapa.
Saya dapat kerja sebagai mekanik automotif kerana itu kepakaran saya.
Saya sewa apartmen sebilik yang cantik.
Saya liar dan bebas pada usia 35 tahun dan saya bersungguh mahu menikmatinya.
BERCINTA
CARIAN
Plenty of Fish. Semua orang guna laman web itu.
Saya tak mencari hubungan yang serius.
36 TAHUN, WANITA
BERSERONOK. KASUAL.
MUAT NAIK PROFIL
Saya agak teruja pada waktu itu.
MEMADANKAN ANDA DENGAN 10654 WANITA
ANDA ADA 0 PADANAN
Kosong, satu pun tak ada.
Saya teruk sangat sampai orang tak berminat?
Beberapa hari selepas itu...
NAMA PENGGUNA DAVEK KATA LALUAN
...saya periksa lagi.
PADANAN - 0 PETI MASUK- BAHARU
Waktu itulah Liz muncul dalam hidup saya.
Dia nampak baik dan merendah diri.
Dia memiliki syarikat pembersihan.
Jelas sekali dia suka haiwan.
Dia ada dua anjing, kucing
dan ular besar.
Rupa-rupanya, kami ada banyak persamaan.
Kami suka fiksyen sains, filem aksi dan muzik heavy metal.
Dia suka motosikal, saya ada motosikal. Macam pinang dibelah dua.
DUA ANAK HETEROSEKSUAL
Anak kami berdua seorang lelaki dan seorang perempuan.
Kami berdua kesunyian.
Ini janji temu pertama saya selepas bertahun-tahun.
Saya agak gementar,
tapi kami serasi.
Dia suka senyum dan sangat bertenaga.
Penuh semangat.
Kami selalu ke bar di pusat bandar.
Dah lama saya tak beraksi. Jadi, apabila dapat lampu hijau,
tunggu apa lagi?
Ia kombinasi yang sesuai.
Saya masih ada ruang peribadi,
tapi ada peneman apabila saya mahu berbual atau melepak.
Itulah yang saya perlukan dalam hidup saya ketika itu.
Seawal janji temu pertama kami,
saya dah jelaskan kepada Liz
yang saya tak nak terikat dalam hubungan serius.
Kemudian, satu hari,
Cari Farver pula muncul.
Saya terus terfikir, "Cantik betul dia."
- Hei! Awak nampak macam mekanik. - Nampak saja...
Kami asyik tersenyum.
Awak sibuk? Boleh periksa kereta saya?
Ya, saya boleh periksa.
Dia pelanggan, saya pengurus. Itu saja.
Setiap kereta agak...
Saya fikir setakat itu saja.
Baiklah, terima kasih.
Beberapa minggu kemudian,
saya periksa profil di halaman janji temu
dan saya terjumpa profil yang saya kenal.
CARI.FARVER - USIA: 37 MACEDONIA, IOWA
Profil gadis yang saya jumpa di bengkel, Cari Farver.
Sudah tentu saya menghubunginya.
PADANAN HANTAR MESEJ
"Saya kenal awak."
Dia balas mesej dan kata, "Saya pun kenal awak."
Itu permulaannya.
Janji temu pertama kami baik.
Dia beritahu saya tentang hidupnya.
Dia membesar di pekan kecil.
Dia dapat anak ketika dia masih muda.
Tapi dia kembali ke kolej untuk belajar.
Dia ada kerjaya.
Komputer kepakarannya.
Semangat dan dorongannya membezakan dia daripada wanita-wanita lain.
Dia bijak dan seksi. Langsung tak setanding dengan saya.
Tapi saya ajak dia balik ke rumah saya dan dia setuju.
Kami tak sempat tanggalkan kot pun
dan ada orang sampai di luar.
Liz datang.
Dia kata, "Saya tertinggal sesuatu di apartmen awak."
Ia menyukarkan saya.
Saya jelaskan situasi itu kepada Cari.
Memang janggal untuk menerangkannya.
Cari dan Liz bertembung mata kira-kira tiga saat.
Selepas Liz balik...
saya telefon Cari dan dia kata, "Saya hampir sampai.
Awak datanglah ke rumah saya."
Dia tinggal di Macedonia, sebuah pekan kecil di sempadan Iowa.
Apabila saya sampai, dia kata, "Kita bukan pasangan kekasih.
Kita tak bermonogami atau berkahwin. Kita berseronok."
Saya terkejut dan fikir, "Apa? Biar betul?"
Ya! Saya setuju.
Pejabat Cari tiga blok dari apartmen saya,
jadi kami mula meluangkan banyak masa bersama.
Dia selalu ke rumah saya, tapi bukan untuk seks saja.
Kami habiskan banyak masa berbual.
Tentulah saya gembira dia bermalam di sana.
Satu pagi, saya bangun pada pukul enam untuk bekerja.
Saya cium dia dan saya keluar.
Saya tak tahu pada masa itu,
tapi hari itu bakal mengubah hidup saya selamanya.
Kira-kira pukul 10.00 atau 10.30 pagi,
saya dapat mesej daripada Cari.
HEI, KITA PATUT TINGGAL BERSAMA
Saya fikir, "Baru dua minggu saya kenal awak.
Ya, hubungan kita agak hangat, tapi baru dua minggu."
SAYA INGAT KITA DAH BINCANGKAN HAL INI
Saya rasa macam baru tekan "Hantar",
dan saya dapat mesej bertubi-tubi.
OKEY, PERGI JAHANAM
KAU MUSNAHKAN HIDUP AKU
AKU TAK NAK JUMPA KAU LAGI
Ia sangat mengejutkan.
Kami ada hubungan, tapi bukannya hubungan serius.
Saya fikir, "Walaupun kita serasi dengan seseorang,
kita takkan kenal diri mereka."
Saya balik semasa rehat tengah hari dan tak nampak Cari.
Begnya tak ada, berus giginya tak ada, dia pun tak ada.
Saya rasa sedih kerana hubungan kami tak berhasil,
tapi saya cuba teruskan hidup seperti biasa.
Saya tak dengar khabarnya selama beberapa hari.
Tiba-tiba, saya terima mesej daripadanya lagi.
KAU MEMANG BANGSAT
AKU AKAN MUSNAHKAN SEMUANYA
Mesej masuk perlahan-lahan,
tapi ia semakin banyak.
Semakin kejam dan biadab...
KAU HANCURKAN HIDUP AKU
...dan semakin lama semakin mengugut.
Kenapa dia nak kacau saya? Saya tak faham.
Ketika itu,
Cari seorang yang sangat berdikari.
Dia akan beritahu kita pendapatnya.
IBU CARI
Saya tahu dia jumpa seseorang.
Ia hubungan yang baharu
dan permulaan hubungan memang sentiasa seronok.
Dia tinggal beberapa blok dari pejabatnya dan ia membantu.
Dia boleh bermalam di sana.
Jadi, saya tak begitu risau apabila tak bercakap dengannya.
Tapi selepas agak lama, saya masih tak dapat hubungi dia.
Hubungan ibu dan anak ada pasang surutnya dan kami juga begitu.
Tapi saya bingung apabila tak dapat menghubunginya.
Saya di tempat kerja. Pekerja kaunter saya pergi ke belakang.
Dia kata, "Dave, syerif datang cari awak."
Apa khabar?
Apa yang saya buat sampai syerif cari saya?
Saya tak faham semua ini, tapi ia tak kelakar.
Soalan pertama mereka ialah, "Kamu kenal Cari Farver?"
Tentulah saya kenal.
Mereka cakap ibu Cari memfailkan laporan orang hilang.
Saya tertekan. Mereka pandang macam bertanya,
"Kenapa tak tahu lokasinya? Kamu kekasihnya."
Jadi, saya keluarkan telefon
dan tunjuk semua mesej tak elok yang saya dapat daripadanya.
Selepas itu, sikap mereka berubah.
Syerif menggambarkannya sebagai perpisahan buruk.
Ia perkara biasa.
Ia bukan masalah besar dan lambat-laun ia akan berhenti.
Tiada sesiapa boleh kacau orang begitu lama.
Tak lama selepas kami laporkan dia hilang,
saya dapat mesej daripada Cari di laman Facebook miliknya.
SAYA TAK HILANG, SAYA CUMA TAK NAK BALIK SEKARANG.
SAYA SAYANG SEMUA ORANG, TAPI SAYA PERLUKAN MASA.
HANTAR
Dia mesej dan ucap "Selamat Hari Ibu",
tapi lambat-laun mesejnya cuma sepatah atau dua patah perkataan
yang semakin lama semakin kejam.
Saya dah lama tak jumpa Liz,
tapi satu hari dia datang ke apartmen.
Dia kata dia nak tunjuk sesuatu.
Saya lihat sisi keretanya
dan jelas sekali ia dicalarkan dengan kunci.
AKU AKAN BUAT LAGI
KALAU KAU TAK TINGGALKAN DAVE
PELACUR
Rupa-rupanya Liz diganggu oleh Cari
seperti saya diganggu olehnya
melalui mesej dan e-mel.
Jelas sekali Cari mencemburui Liz.
DIA BERTANGGUNGJAWAB KERANA MEMISAHKAN KITA
Kami takut sesuatu yang buruk akan berlaku bila-bila masa.
AKU BOLEH BUAT LEBIH JAHAT
DARIPADA MENCALARKAN KERETA
Saya pegawai polis di Jabatan Polis Omaha
selama 22 tahun setengah.
Untuk 10 hingga 12 tahun terakhir,
saya menjadi detektif Unit Mangsa Khas,
khususnya kes keganasan rumah tangga dan menghendap.
DETEKTIF CHRIS LEGROW JABATAN POLIS OMAHA
Dave Kroupa jumpa saya pada hujung tahun 2012.
Kami selalu lihat kes begitu. Ia kes rutin.
Kes ini membabitkan bekas teman wanita yang cemburu
yang mungkin pada fasa awal menghendap.
Apabila kita lihat semua mesej teks dan e-mel, implikasinya ialah,
"Jika aku tak dapat kau, tiada sesiapa dapat."
Tapi rupa-rupanya,
ini kes paling pelik dan tak diduga yang pernah saya siasat.
BAGAIMANA RASA KOPI ITU?
KAU NAMPAK AKU?
AKU NAMPAK KAU
KAU MAHU AKU DALAM HIDUP
KITA AKAN SENTIASA BERSAMA
Untuk beberapa hari pertama, mesej daripada Cari
dihantar daripada telefon asalnya, tapi selepas itu ia berubah.
Ada banyak nombor telefon lain. 20, 30 sehingga 40 nombor.
Tak sempat nak disekat.
AKU SAKITI KAU SAMPAI BERUBAH HIDUP KAU AKAN MUSNAH
AKU MASIH ADA KUNCI RUMAH KAU TENGOKLAH AKU MENGGILA
AKU EKORI KAU
Saya tahu semuanya daripada Cari kerana gaya bahasanya sama.
AKU AKAN RAMPAS HIDUP KAU! KAU MASIH MAHU AKU
AKU AWASI KAU AKU AKAN MUSNAHKAN KAU
Sama juga dengan e-mel.
E-mel dihantar menggunakan pelbagai nama samaran
atau nama rawak, dan lebih daripada 125 e-emel sehari.
AKU TAKKAN BIAR KAU BERSAMA ORANG LAIN AKU AKAN GANGGU ANAK-ANAK KAU
AKU NAMPAK KAU DI TEMPAT KERJA
Dave buat laporan kerana Cari mesej dia
dengan butiran pelanggan yang dia berjumpa
semasa di luar tempat kerjanya.
SETIAP PELACUR YANG KAU JUMPA
AKU DAH AMBIL GAMBAR NOMBOR PLAT MEREKA
AKU TAK KISAH MEREKA CUMA PELANGGAN
AKU AKAN GANGGU MEREKA
Saya fikir, "Okey, jika Cari nampak...
tentu dia menyorok di sekitar rumah Dave."
Jadi, saya cari tempat yang Cari boleh guna untuk mengawasinya.
Saya buat intipan terbalik
dan cari tempat yang dia guna untuk memerhati.
Saya ambil gambar Cari dan pergi rumah ke rumah.
Tiada sesiapa nampak dia.
Saya tahu sebelum apa-apa pun, saya perlu cari dia.
Perkara seterusnya amat mengejutkan.
AKU TINGGAL DI 11618 JALAN BURT
Cari beritahu dia tinggal selang beberapa bangunan dari saya
di kompleks apartmen sama.
APARTMEN 12
Apartmen satu, dua, tiga...
Saya harap saya dapat tangkap dia.
Tapi semakin dekat, apartmen lima, enam, tujuh,
saya rasa nak telefon polis.
Saya jadi semakin marah.
Saya dah tak nak telefon polis. Sekarang, saya nak sakiti dia.
Saya sampai di apartmen 10,
kemudian apartmen 11.
Sudah tentu, saya cari apartmen 12.
Apartmen 12 tak ada.
Ia tak wujud.
Ia cuma satu lagi gangguan fikiran.
Dalam perjalanan pulang ke apartmen saya,
saya lihat semua blok lain dan mencari-cari apartmen yang dia guna.
Dia sengaja nak kacau fikiran saya.
Tapi keadaan jadi semakin teruk.
Celaka.
Cari di dalam rumah Liz.
AGAKNYA DIA ADA DI SINI?
DIA BIARKAN PINTU GARAJ TERBUKA
Biar betul? Apa jadah?
Ia menjadi semakin tak terkawal.
Kami dapati bukan saja dia calarkan kereta Liz di garaj,
dindingnya juga disembur cat.
PELACUR
Polis dipanggil dan laporan polis dibuat,
tapi saya nampak betapa tertekannya Liz dan anak-anaknya.
Saya rasa Liz diganggu kerana saya keluar dengan wanita ini,
yang kini mengganggu hidupnya juga.
KAU MEMANG PELACUR, LIZ
KAU PENYONDOL
Saya rasa dia mangsa sebenar dalam semua ini
dan saya nak cuba lindungi dia.
Kami rasa selamat bersama
dan hubungan kami berputik kembali.
BEKAS PASANGAN DAVE
Saya dan Dave masih rapat.
Anak-anak pergi ke rumahnya pada hujung minggu,
jadi mereka tahu huru-hara yang berlaku dengan Cari
dan ugutannya terhadap Dave.
Selepas Dave beritahu tentang semua mesej dan vandalisme itu,
saya cakap saya tak mahu anak-anak pergi ke rumahnya lagi.
Saya minta dia jumpa di rumah saya.
Ia membuatkan saya gelisah.
Saya dapat panggilan daripada Liz di tempat kerja.
Salah satu tingkap saya dipecahkan
dan ada orang memasuki apartmen saya.
Di atas kepala katil, ditulis dengan gincu merah,
"Berambus, pelacur."
Pakaian Liz bertaburan di atas katil.
Ia ditikam dan dikelar dengan pisau.
Macam membunuh.
Tindakannya begitu jelas menunjukkan ancaman keganasan fizikal.
Saya fikir, "Apa jadi jika Liz ada semasa Cari pecah masuk?
Mungkinkah Liz akan ditikam?"
Ini ugutan, bukan main-main.
DIA AKAN MATI
TIADA SESIAPA BOLEH HALANG AKU
Pada tahap ini, selepas melihat semua jenayah yang telah dilakukan,
saya ada sebab yang cukup untuk mengeluarkan waran tangkap.
Malangnya, ini saja yang saya boleh buat kerana saya masih tak jumpa Cari.
Dalam kes menghendap, itu perkara biasa.
Tapi semakin lama kita menyiasat kes-kes begini,
semakin jelas kesan yang kita lihat terhadap mangsa.
Dia menghendap lebih daripada setahun.
Saya selalu makan malam dengan anak-anak
dan dapat mesej, "Kau makan bersama anak-anak."
Pergi jahanamlah! Jangan ganggu aku!
Perlahan-lahan, hidup normal berubah menjadi tak normal.
Paranoia menjadi rutin hidup saya.
AKU MASIH BOLEH MEMASUKI BANGUNAN
Saya selalu fikir kemungkinannya.
AKU RAPATKAN TELINGA AKU DI PINTU KAU
AKU BOLEH DENGAR SEMUANYA
AKU MEMERHATIKAN KAU
Kadangkala sukar untuk tahu jika sesuatu itu benar
atau jika saya bayangkannya.
MAKANAN ISTIRAHAT
Selepas beberapa bulan,
saya menghabiskan lebih banyak masa di bar.
Saya minum untuk menghilangkan tekanan.
Otak saya boleh diam sekejap.
Saya akan mengalami gangguan mental.
AKU DAH BAKAR RUMAH PELACUR ITU
Saya kecut perut. Saya kata, "Celaka."
Cari dah bakar rumah Liz.
AKU HARAP PELACUR ITU DAN ANAK-ANAKNYA MATI
Bantu mereka. Mereka keluarkan semua dari sini.
Pergi ke sana, cepat. Ke sana.
Liz berdiri seorang diri.
Dia menangis.
Nasib baik anak-anak Liz tak ada di rumah,
tapi semua haiwan peliharaannya mati.
Dia kehilangan tempat tinggal dan semua hartanya.
Saya fikir, "Ia sudah menjadi siasatan yang berbeza."
PEMERIKSA KEBAKARAN
Saya hubungi penyiasat kebakaran.
Kami bertemu di tempat kejadian dan berjalan melalui rumah.
Air masih belum kering dan bau kebakaran masih kuat.
Saya nampak banyak tanda amaran di sekeliling saya.
Saya fikir,
"Ini boleh sampai ke tahap seseorang cedera parah atau terbunuh."
Saya fikir, "Saya perlu tangkap orang ini!"
Untuk siasatan kami di tempat kejadian, kami juga menemubual Liz.
Temu bual itu dirakam dalam pita.
Saya faham ada masalah yang berlaku.
Boleh ceritakan kepada saya?
Teman lelaki saya keluar dengan seorang wanita selama dua minggu
dan dia menghendap saya sejak November.
- Awak tahu namanya? - Cari.
Dia selalu mesej. Dia nak bunuh saya dan anak-anak.
Okey. Jelas sekali kebakaran ini disengajakan.
Haiwan peliharaan saya pula?
- Haiwan-haiwan itu... - Saya tahu dah mati, tapi...
Persatuan Perlindungan Haiwan akan urus haiwan-haiwan itu. Takziah.
Saya harap dia pergi.
Selepas kebakaran itu, Liz ambil semua yang boleh diselamatkan dari rumah
dan berpindah.
Dia rahsiakan lokasi rumah baharunya. Saya tak salahkan dia.
Dia tak mahu Cari mengekori dia.
Ketika itu, saya rasa sunyi.
Saya tak tahu jika saya nak marah, sedih atau menangis.
Saya hilang pasangan saya,
satu-satunya orang yang memahami situasi saya.
Saya hanya boleh kemas barang dan juga berpindah.
Saya tukar telefon
dan dapat kerja baharu.
Saya mahu bina semula hidup saya jauh daripada Cari.
Tapi dalam fikiran saya,
saya tahu dia masih di luar sana.
M16 DAERAH POTTAWATTAMIE
SATU TAHUN KEMUDIAN
PENJARA DAN PEJABAT SYERIF DAERAH POTTAWATTAMIE
Pejabat Syerif Daerah Pottawattamie ialah agensi kecil.
Dua tahun sebelum itu, saya dengar ada dua detektif
yang menyiasat Cari Farver sebagai orang hilang.
Saya dengar dia ibu tunggal yang hilang begitu saja.
Tiada sesiapa nampak dia,
tapi dia masih berkomunikasi melalui e-mel dan mesej.
Pada masa yang sama, detektif dari Jabatan Polis Omaha
menyiasat kes pembakaran sengaja, gangguan dan vandalisme.
Tapi selepas sekian lama, kes itu tiada kemajuan
bagi penyiasat yang menyiasatnya.
Kes ini membuat saya tertarik dan curiga sejak dulu.
Saya cakap dengan Jim, "Mari tanya jika kita boleh menyiasatnya."
Saya dan Ryan kawan karib.
Cubaan yang baik, Ryan.
Jim koboi paling moden yang pernah saya jumpa.
Dia tak pernah menunggang kuda, tapi dia ada rupa.
Ryan jenis yang suka menembak tanpa berfikir dahulu.
Tak apalah.
Saya lebih teratur.
Kemahiran dan kebolehan kami saling melengkapi.
Saya dan Avis berjumpa bos kami
dan tanya jika kami boleh ambil alih kes Cari Farver
dan dia membenarkannya.
Kami melawat ibu Cari, Nancy Raney. Dia tinggal di Macedonia, Iowa.
Dia ceritakan cara kes ini bermula.
Sudah beberapa tahun berlalu sejak kami berjumpa penyiasat
dan saya ragu-ragu.
Saya mungkin cepat hilang sabar ketika dia datang
kerana saya tiada keyakinan terhadapnya.
Bila hari terakhir kamu semua jumpa dia?
Kami tak jumpa dia sejak 11 November 2012.
Jadi, dua tahun lepas.
Tak lama selepas dia pergi, saya mula terima mesej yang cakap,
"Saya dapat kerja di Kansas
dan saya akan dapat gaji $100,000 setahun."
Max, anaknya, terpaksa tinggal dengan kami.
Saya nak tahu keadaannya sebelum dia pergi.
Apa yang berlaku? Dia beritahu apa-apa?
Dia penat sebab dia banyak bekerja.
Mestilah dia simpan rahsia daripada saya.
Saya pun simpan rahsia daripada ibu saya.
Tapi dia selalu telefon rumah.
Saya tak faham dan ketika itulah kami laporkan dia hilang.
Jika dia memutuskan dia tak nak berada di sini lagi,
itu keputusannya.
Tapi saya nak tahu jika dia tak apa-apa,
jika dia sakit atau jika dia cedera.
Pada mulanya, saya melibatkan diri dalam kes ini kerana ia menarik.
Selepas berjumpa Nancy,
ia berubah.
Saya mahu jawapan untuknya.
Apabila meneliti fail kes,
laporan asal mengatakan Cari ada sejarah gangguan bipolar.
LAPORAN KEHILANGAN CARI JUMAAT 16 NOVEMBER 2012
CARI MENGHIDAPI BIPOLAR
Ya, dia ada masalah kemurungan.
Saya sangka dia ambil ubat bersamanya,
tapi tidak.
UBAT DIJUMPAI DI RUMAH CARI - BIPOLAR
Jika Cari tak makan ubat,
mungkin ia menyebabkan perubahan personaliti
untuk memulakan gangguan, menghantar mesej dan menghendap.
Menurut kesimpulan penyiasat asal,
kehilangannya merupakan simptom kesihatan mental.
Saya berharap
dia akan kembali.
Saya dah pindah dan cuba mula hidup baharu.
Liz sudah tiada.
Tentulah saya nak cuba bercinta lagi.
BERCINTA DI NEBRASKA
CARIAN
Saya guna laman web janji temu yang lain.
DAVE K 35, JURUTEKNIK AUTOMOTIF
MENCARI WANITA
PADANAN ANDA
Saya buka profil dan mula berbual.
Akhirnya saya berbual dengan seseorang.
ARTIS TATU
Semuanya berjalan lancar, kami berbual dan rancang janji temu.
Satu jam saya tunggu.
Pelayan datang dan tanya, "Janji temu tak datang?"
Saya kata, "Nampaknya begitu."
SAYA AKAN DATANG, TAPI LAMBAT SIKIT
Jadi, saya duduk lagi dan tunggu.
Saya tunggu
dan tunggu
dan tunggu.
Apabila saya memutuskan yang dia tak datang,
dia hantar mesej lagi.
INI CARI
PERGI JAHANAM
Saya biar Cari kembali dalam hidup saya.
Tapi kali ini, semuanya menjadi lebih teruk.
Tiba-tiba, Amy, bekas pasangan saya, menjadi sasaran.
TUNGGULAH AKU KELAR LEHERNYA
Saya mula dapat mesej daripada Cari
yang menyuruh saya menjauhkan diri daripada Dave.
AKU AKAN HALAU KAU KALAU BOLEH
Saya sangat takut.
Kemudian, mesejnya mula melibatkan anak-anak saya.
Satu hujung minggu, saya dan anak-anak pergi ke taman untuk bermain.
RYAN MENAIKI GELONGSOR
KAU PULA MENOLAK LEXI DI BUAIAN
Dia tahu semua yang kami buat.
Saya terfikir, "Perempuan ini mengekori aku sepanjang masa?"
Satu malam, saya dapat mesej daripada Cari
yang mengatakan dia akan
kelar leher anak-anak saya semasa mereka tidur.
Saya lihat anak saya tidur di sofa dengan kayu besbol.
Saya kejut dan suruh dia tidur di bilik.
Apabila saya tanya sebabnya dia tidur di sofa,
dia kata dia mahu melindungi kami.
Ia amat memilukan.
Budak-budak tak patut rasa begitu.
Saya cari pistol.
Encik cari sesuatu untuk tembak sasaran...
Saya rasa kami hanya menunggu masa
sehingga seseorang cedera.
Saya perlu melindungi keluarga saya.
Jadi, ayah saya belikan saya pistol.
Ia pistol Smith & Wesson, sembilan milimeter automatik.
Sila tunggu, kami akan uruskannya.
Saya tak suka pistol. Saya takkan bawa setiap masa.
Jadi, saya simpan di atas almari bilik tidur.
Anak-anak saya tak boleh capai, tapi saya boleh ambil pistol
bila-bila saya rasa perlu.
Saya tak mahu menggunakannya.
Ada banyak misteri dalam kes ini.
Tapi perkara yang paling ketara
ialah Cari sudah dua tahun tidak dilihat atau didengari ketika itu.
E-mel, mesej dan media sosial saja tak membuktikan Cari Farver masih hidup.
Dalam mesej itu, Cari kata dia nak berhenti kerja,
pindah ke Kansas dan dia perlukan ruang.
PENCARIAN PENDUDUK 22 APRIL 2013
Tapi apabila kami lihat gambar rumah Cari oleh penyiasat asal,
kami dapati almarinya masih penuh dengan pakaian.
Semua barangnya masih ada di rumah itu.
Seolah-olah dia akan balik esok.
Dia akan balik tengah hari ini. Tiada apa-apa yang berubah.
Katil telah dikemas dan kot masih tergantung di kerusi.
Tiada tanda bahawa dia berkemas dan berpindah ke bandar lain.
PENYATA BANK CARI NOVEMBER 2012
Kami dapatkan rekod bank Cari dan nampak dua transaksi
yang dicaj beberapa hari selepas dia hilang.
Tapi selepas itu tak ada apa-apa.
Sudah tentu, sukar untuk hidup tanpa wang.
Pada masa dia hilang, ayah Cari sakit tenat.
Saya percaya, dia takkan pergi sebab ayahnya sangat sakit.
Dua atau tiga minggu selepas kematiannya, saya bermimpi tentang dia.
Dalam mimpi itu, dia kata,
"Nance, dia dengan saya, tak apa."
Saya masih nampak mukanya.
Tapi saya perlu kuat untuk Max
agar hidupnya stabil.
Dia baru 14 tahun.
Saya tak tahu jika ia naluri ibu, tapi saya tahu.
Cari sudah tiada.
Apabila Jim datang sekali lagi,
saya kata, "Saya rasa dia tak pergi sendiri."
Lalu, dia pandang saya dan kata,
"Saya pun rasa dia tak pergi sendiri."
Saya peluk dia dan saya menangis
kerana tiada pihak berkuasa yang pernah cakap begitu kepada saya.
Jika Cari sudah mati, kes ini akan berubah sama sekali.
Semuanya cuma teori dan spekulasi,
tapi kami meneruskan kes
dan mengkajinya dari sudut siasatan kematian.
Kami tahu Dave dan Liz selalu diganggu oleh e-mel
dan mesej daripada Cari selama ini.
Tapi jika Cari dah mati, tentulah dia tak hantar mesej itu.
Jadi, untuk tahu nasib Cari, kami perlu cari penghantar mesej itu.
Kami perlukan pakar IT.
Tunggu sekejap.
Saya ada Soylent,
ia mengandungi kafein.
Ada kopi yang mengandungi kafein,
dan sisa kopi sebelum ini yang turut mengandungi kafein.
Tony Kava bekerja untuk jabatan IT kami.
Dia juga sukarelawan di pejabat syerif sebagai timbalan.
Soylent.
Apa itu Soylent?
Nerda tak makan, kami minum ini saja.
Saya minum dua atau tiga kali sehari,
kemudian makan hummus.
Sebagai timbalan simpanan,
Tony dibayar satu dolar setahun untuk membantu siasatan forensik digital.
Saya tak tahu jika awak nampak, tapi saya juga autistik.
Ia masuk akal. Saya makan dan minum benda sama setiap hari.
Saya rasa ia membantu siasatan.
Dalam kes Cari Farver, ada beratus ribu e-mel
dan beratus ribu mesej teks.
Bukti digital selama lebih dua tahun.
Jika kita boleh cari sumber mesej itu,
kita tahu nasib yang menimpa Cari.
Komputer di Internet ada alamat IP.
LIHAT SUMBER
Ia singkatan untuk Protokol Internet.
Ia seperti alamat rumah, tapi ini untuk komputer.
Jika kita boleh cari alamat IP untuk e-mel atau yang diguna untuk menghantar mesej,
kita boleh menjejakinya kembali ke lokasi sebenar.
Tapi orang yang menghantar mesej ini
menggunakan banyak perkhidmatan untuk menyembunyikan alamat IP.
VPN, proksi malah Wi-Fi di McDonald's.
Saya yakin mesti ada alamat IP dalam rekod
yang akan membantu menyelesaikannya.
Saya perlu tulis program untuknya.
Saya namakannya Dex.
Apabila Dex sudah siap, saya mula bertanya soalan kepadanya.
Saya cuba cari corak dalam maklumat yang banyak ini.
Kami ada berjuta-juta alamat IP.
Saya tanya, "Berapa yang unik?"
Itu mengecilkannya kepada 13,000.
Kemudian, saya tanya soalan,
"Tunjuk sepuluh alamat terbanyak yang dilihat dalam kes ini."
Daripada sepuluh alamat IP terbanyak yang dilihat dalam kes ini,
lapan daripadanya merupakan VPN. Ia tak membantu.
Tapi yang teratas dan dilihat paling banyak,
alamat IP itu ialah 174.71.6.113.
Alamatnya bersambung ke sebuah rumah di Council Bluffs, Iowa.
Ia rumah seorang lelaki bernama Todd Butterbaugh.
Ini amat mengejutkan kerana...
JAWATAN: PENTADBIR RANGKAIAN
...Todd bekerja di Daerah Pottawattamie dan...
Saya bosnya.
Jelas sekali, situasi ini sangat janggal.
Langkah pertama adalah untuk menyembunyikan fail kes
kerana sebagai pekerja IT, dia memiliki akses.
Ketika itu, kami perlu tunjuk waran untuk menggeledah rumahnya.
Kami mengesyaki Todd.
Dia pakar IT komputer,
dan kes ini sangat digital.
Kami tanya jika dia tinggal bersama orang lain
yang menggunakan Wi-Finya.
Dia ada teman wanita, mereka selalu bergaduh dan berbaik semula.
RUMAH TODD
Wanita itu tinggal di rumah Todd sejak rumahnya terbakar.
Teman wanita Todd yang diceritakan itu
bernama Liz Golyar.
Saya tergamam.
Kes itu berubah sama sekali sekelip mata.
Todd beritahu kami
dah bertahun-tahun Liz Golyar guna Wi-Finya.
Kami kumpulkan bukti digital dalam semua akaun e-mel dan sebagainya.
Jelas sekali, semua bukti menuding kepada Liz.
Semuanya menunjukkan yang Liz menyamar sebagai Cari
sejak saat Cari hilang.
Setiap mesej yang dihantar kepada Dave, Liz, Nancy dan Max
telah dihantar oleh Liz.
Kami fikir Liz mangsanya.
Ia tidak benar.
Sebenarnya, Liz penghendapnya.
Syerif beritahu saya bahawa Liz yang melakukan semuanya.
Saya amat keliru.
Saya pergi ke tempat kotak peralatan di belakang bengkel,
dan saya bersandar padanya lalu menangis.
Saya cuba memikirkan semula semua petunjuk
dan mencantumkannya.
Cari tak berdiri di luar rumah saya dan menghantar mesej.
Cari tak mencalarkan kereta saya,
membakar rumah Liz
atau memecahkan tingkap saya.
Liz yang menghendap saya selama ini.
Ia amat mempermainkan fikiran.
Saya tak ambil masa yang lama
apabila memikirkan semua petunjuk
untuk membuat kesimpulan bahawa Cari mungkin sudah mati,
dan ia sukar untuk diterima.
Ia teramat sukar.
DILARANG MENCEROBOH
Pada tahap ini,
kami percaya Liz bertanggungjawab atas kehilangan Cari,
tapi kami cuma boleh buktikan Liz menyamar sebagai Cari.
Itu saja.
Kami tak tahu nasib yang menimpa Cari, kami tak boleh kata Liz terlibat
dan kami tak boleh menahan Liz.
Tapi dia suspek utama dalam kehilangan Cari.
Sekarang kami perlu lihat semula semua bukti yang dikumpul
dari sudut berbeza.
Penyiasat asal percaya Liz ialah mangsa,
jadi mereka muat turun data telefonnya sebulan setengah selepas Cari hilang.
Apabila meneliti data telefon Liz,
ada sesuatu yang penyiasat asal terlepas pandang.
Saya jumpa gambar kereta Cari
yang diambil pada malam Krismas 2012.
PERCANGGAHAN TARIKH!
Berdasarkan fail kes,
kami dapati kereta itu hanya dijumpai polis pada 8 Januari.
Gambar ini menunjukkan Liz tahu lokasi kereta Cari.
Fakta itu mendedahkan aspek baharu dalam siasatan kami.
PEMPROSESAN KERETA CARI 8 JAN 2013
Ketika sebuah kenderaan dijumpai pada Januari 2013,
ia kemudian diproses.
Semasa saya meneliti laporan itu, saya dapati cap jari ditemukan.
Cap jari itu ada di dalam kereta
pada bekas pudina di konsol tengah.
Kami membandingkan cap jari itu dengan cap jari Liz dalam rekod.
Ia sepadan. Cap jari Liz ada pada bekas pudina.
Ini bukti kukuh yang menunjukkan Liz berada di dalam kereta Cari
sebelum 8 Januari 2013 semasa kami menemukan keretanya.
Ia kemajuan yang besar,
tapi ia masih tak menjawab persoalan
tentang kehilangan Cari atau lokasi Cari.
Pada tahap ini, pertaruhannya tinggi,
kerana kami tak tahu kemampuan sebenar Liz.
Ketika kami mencari lebih banyak bukti,
kami memutuskan untuk memasang pengesan pada kenderaan Liz.
Kami memantau lokasi GPS Liz sepanjang masa.
Kami dapati dia memandu dan mengelilingi rumah Amy
setiap hari.
Jadi, pada tahap ini, kami sangat risau tentang keselamatan Amy.
Saya melawat anak-anak saya pada malam Ahad.
Saya pulang. Waktunya lebih kurang 8.30 hingga 9.00 malam.
Saya ke bilik untuk tukar pakaian.
Sebaik saja saya buka pintu almari, saya perasan pistol saya dialihkan.
Pistol itu hilang.
Ia tiada di situ.
Saya kecut perut dan kata, "Sial."
911, apa alamat kecemasan awak?
Saya ditembak.
Okey, awak di mana?
Saya di taman berdekatan jabatan syerif.
Pada malam 5 Disember 2015,
saya sedang mengawal trafik di tempat pameran.
Ketika itu, saya terdengar radio
yang mengatakan ada tembakan di Big Lake Park.
Okey. Ada pendarahan serius?
Seluruh kaki saya berlumuran darah.
Okey. Penyerang masih berdekatan?
Saya rasa tidak. Mereka lari.
Wanita ditembak di Big Lake Park.
Apabila saya mendengarnya, jantung saya rasa macam terhenti.
Sekelip mata. Saya yakin bekas isteri Dave, Amy Flora,
telah ditembak di Big Lake Park.
- Awak kenal penembaknya? - Tidak.
- Awak tahu lelaki atau perempuan? - Perempuan.
Kemudian, berita melaporkan seorang wanita telah ditembak
dan namanya Liz Golyar.
Persoalan di fikiran kami ialah,
"Siapa yang nak tembak Liz?"
Kejutan dan kebimbangan tentang kejadian tembakan di taman.
Setakat ini, polis belum menjumpai wanita yang menembaknya di kaki.
Keadaannya agak pelik.
Saya cuma dengar, "Buka, polis."
Saya buka pintu
dan ada dua pegawai yang mengacukan pistol.
Saya panik.
Saya fikir, "Apa akan jadi kepada anak-anak saya?
Saya akan dipenjarakan."
Selepas pulih daripada tembakan,
kami jemput Liz ke pejabat syerif untuk ditemu bual.
Saya Penyiasat Doty, saya bekerja untuk Pejabat Syerif, okey?
Saya tahu tentang kejadian di Big Lake.
- Okey. - Saya dah baca laporan awal polis.
Ia mengenal pasti Amy sebagai suspek utama. Okey?
Saya tak terkejut.
Sebenarnya, saya tak syak Amy sebagai penembak Liz.
Bunyinya gila, tapi kami syak Liz yang tembak sendiri.
Kami percaya Liz curi pistol dari pangsapuri Dave...
lalu menembak dirinya sendiri.
Kaki saya ditembak.
Nampaknya dia cuba perangkap Amy,
bukan untuk tembakan saja, tapi juga untuk pembunuhan Cari.
Saya tahu ada permusuhan antara kamu dan Amy.
Dia juga ada permusuhan dengan Cari.
- Pernahkah dia... - Dia beritahu Dave. Dia beritahu saya.
Apa permusuhannya dengan Cari?
Dia mahu belasah Cari. Dia selalu cakap.
Kami tahu permainan Liz dan kami akan ikut teorinya.
Dalam fikiran saya,
jika dia berani cari dan menembak kamu,
dia mungkin berani membuat sesuatu terhadap Cari.
Kami harap dia akan membantu kami jika dia fikir kami akan tangkap Amy.
Jadi, kami gunakannya untuk memerangkap Liz
dan memasang umpan.
Boleh kamu ingat semula
jika kamu ada rekod berhubungan dengan Amy
untuk pastikan dia tak ugut sesuatu yang lebih membahayakan
daripada ugutan untuk membelasahnya.
Jika dia buat apa-apa kenyataan mengugut
atau mencadangkan yang dia mencederakan Cari.
Maklumat itu sangat berharga untuk membantu kami
kerana kami boleh mula membina kes.
Kami harap Liz akan hantar mesej kepada dirinya sebagai Amy
dan kami dapat maklumat yang cukup
untuk membina kes dan mendakwa Liz.
Liz ingat dia lebih bijak.
Dia main dam, tapi kami main catur.
KEPADA: LIZ GOLYAR SUBJEK: CARI
AKU TEMBAK KAU DI BIG LAKE PARK SEBAB KAU TAK JAUHKAN DIRI DARIPADA DAVE.
Beberapa hari kemudian, dia hantar beberapa mesej daripada Amy.
PETI MASUK - 1
"Aku tembak kau sebab kau tak jauhkan diri daripada Dave."
Kami tahu Liz hantar kepada dirinya sendiri
menggunakan nama Amy.
Ia permulaan yang baik,
tapi kami perlu lebih banyak maklumat daripada Liz tentang kehilangan Cari.
Saya tahu polis tak boleh tangkap Liz begitu saja
tanpa bukti untuk menyabitkan dia.
Tapi saya, anak-anak dan Amy berada dalam bahaya.
Kami tak tahu kemungkinan atau kegilaan yang akan terjadi.
Dia boleh tembak dirinya, apa lagi dia mampu buat?
Saya sangat takut ketika itu.
Ada kebimbangan tentang Amy dan anak-anaknya,
jadi saya buat rancangan.
Saya hubungi Dave dan rakam perbualan kami.
Sebagai seorang ayah dan juga lelaki,
saya akan buat apa-apa saja untuk bersama anak-anak saya.
Kalau saya jadi awak, saya akan tinggal bersama Amy.
Okey.
Jika saya perlu berbaik dan tinggal dengan bekas pasangan saya,
biarlah asalkan saya tahu anak-anak saya selamat.
Okey. Saya akan ikut nasihat awak.
SISTEM PEMANTAUAN KENDERAAN KEDIAMAN AMY FLORA
Rancangan saya ada motif tersembunyi?
Ya.
Kami sedar sebaik saja Liz tahu
Dave akan tinggal bersama Amy,
kami akan mula melihat emosi sebenar daripadanya.
SARJAN J. DOTTY
Ini Penyiasat Doty.
Ya.
- Saya bercakap dengan siapa? - Liz.
Liz, apa cerita?
Dia masih belum ditangkap.
Dia boleh tembak dan bunuh orang lain, kemudian tinggal dengan Dave.
Dia bebas dan polis tak tangkap dia.
Saya tak boleh buat apa-apa. Amy tak bercakap dengan kami.
- Masih di panggilan? - Ya.
Jika dia beritahu kamu maklumat lain,
ia dapat mengukuhkan kes.
Okey.
Baiklah. Selamat tinggal.
Panggilan itu merupakan titik perubahannya.
Rancangan kami berhasil.
Malam itu, kami dapat perkembangan besar.
Liz hantar banyak mesej daripada Amy kepada kami.
AKU NAIK KERETA CARI YANG GILA ITU
Tapi kali ini, dia mula mendedahkan maklumat pembunuhan Cari.
E-mel itu seperti keterangan daripada pembunuh.
TIKAM PERUTNYA BERSIHKAN KERETA
NYAWANYA MULA LENYAP
Kami tahu ini bukan Amy.
Kami tahu Liz hantar kepada dirinya sebagai Amy.
E-mel itu menerangkan dia meletakkan kereta di kawasan terbiar,
dia tutup Cari dengan kain tarpal lalu membakarnya.
Sebagai detektif, saya rasa teruja
kerana kami dapat bukti yang dicari bertahun-tahun lamanya.
Tapi semua butiran yang digambarkan adalah amat dahsyat.
DISUMBAT DI DALAM BEG SAMPAH
TEMPAT PEMBUANGAN SAMPAH
Jika e-mel pengakuan ini benar
ia sangat membantu kerana kami tak tahu nasib yang menimpa Cari.
Kami percaya Liz terlibat, tapi kami tak tahu apa-apa tentangnya.
Membaca semua e-mel ini,
ada tikaman yang selalu disebut berlaku di dalam kereta Cari.
Kereta itu diperiksa sekali lagi,
tapi kali ini kami mencari kesan darah.
Kami memproses kenderaan dengan reagen darah.
Kami sembur di mana-mana tempat yang mungkin.
Apabila bahan kimia ini terkena darah, ia bersinar di bawah cahaya hitam.
Cahaya hitam disuluh di kerusi depan dan penumpang,
di seluruh kerusi belakang serta di hac belakang.
Tak jumpa apa-apa.
Tiada kesan darah.
Tapi itu kereta Cari.
Ada kemungkinan dia memandu ketika dia ditikam.
Jadi, saya tarik kain dari kerusi pemandu
dan tiada apa-apa di bawahnya. Cuma span biasa.
Kemudian saya tarik kain dari kerusi penumpang.
Ada kesan merah yang besar di bahagian bawah.
Kami dah jumpa tempat kejadian.
- Pergi dengan siapa? Ambrose? - Ya, dengan dia.
Penyiasat Avis hubungi saya,
"Kami nak beritahu dia telah ditangkap."
Pada saat itu, saya rasa beban yang saya pikul selama ini hilang.
Tapi bukan semuanya.
Saya tak boleh lupakan saja selepas empat tahun.
Bukan begitu caranya.
DIKHUSUSKAN UNTUK KENDERAAN RASMI SAHAJA
Begini, kamu dibawa ke sini hari ini
kerana ada banyak soalan yang kamu perlu jawab untuk saya.
Kamu pernah nampak kereta Cari?
- Pernah nampak? - Tidak.
Gambar keretanya dengan nombor platnya ada dalam telefon kamu.
- Saya tak pernah tengok. - Kamu menaiki keretanya.
- Kamu memandunya. - Tak benar.
Saya tak pernah memasukinya.
Malah saya tak pernah mendekatinya keretanya.
Cap jari kamu ada di dalamnya.
Tidak. Saya tak tipu.
Saya tak pernah mendekati atau melihat keretanya.
Saya nak kamu fikir baik-baik ketika ini
tentang arah tuju yang kamu mahu pilih.
Kamu nak duduk di kerusi ini dengan rasa menyesal atau tanpa bersalah?
Sebab ketika ini, selepas empat tahun,
keluarganya mencari jawapan.
Bertahun-tahun lamanya,
ada orang menghantar e-mel menggunakan akaun rekaan Cari.
Alamat IP menunjukkan rumah siapa?
Rumah kamu.
Kenapa kamu buka semua e-mel ini?
Saya tak buka apa-apa e-mel.
- E-melnya daripada kamu. - Tidak.
Saya takkan dituduh jika saya tak bersalah.
Semuanya menuding kepada kamu.
Saya dah selesai. Saya mahu peguam saya.
Kami baru menerima berita tentang penangkapan.
Golyar didakwa membunuh
dan ditahan di Penjara Daerah Pottawattamie.
Selepas Liz ditahan, siasatan belum berakhir.
Perbicaraan ini pasti sukar.
Kami perlukan pendakwa yang hebat untuk bekerjasama.
Melihat dari luar,
kes ini memang tak masuk akal.
Saya tertanya-tanya,
bagaimana saya nak yakinkan mahkamah untuk mempercayainya?
GAMBAR DIHANTAR OLEH CARI
Dia mencalarkan kereta sendiri dan menikam pakaian sendiri.
Malah dia membakar rumahnya sendiri.
Siapa yang sanggup menembak kakinya sendiri?
Tapi perkara yang paling merisaukan saya ialah,
"Bagaimana nak buktikan tanpa mayat?"
Kami perlu buktikan bahawa Cari sudah mati
dan Liz yang bunuh dia.
Ia kerja yang memenatkan dari siang ke malam
untuk mencari bukti kukuh bahawa Cari sudah mati.
Saya dan Avis periksa segalanya dengan teliti.
Kami mencari apa-apa yang dapat membantu dalam kes ini.
Ia memenatkan.
Bekerja 12 jam, kadangkala hingga 16 jam sehari,
meneliti rekod lama yang kami periksa beribu kali
untuk memastikan tiada apa-apa terlepas.
Semua e-mel dan akaun e-mel bagi memastikan tiada yang terlepas.
Ia menjejaskan hidup saya.
Perkahwinan saya semakin goyah.
Saya bukan ayah yang baik ketika itu dan ia membuatkan saya sedih.
Setahun sebelum saya mula menyiasat kes ini,
saya didiagnosis menghidapi tumor otak.
Pada tahap ini ketika kemajuan semakin memberangsangkan,
tumor saya semakin besar dan ia perlu dibedah.
Jadi, saya tanya, "Bolehkah ia menjejaskan kemampuan saya untuk bekerja?"
Jawapan yang saya terima ialah ya.
Jadi, saya kata, "Saya takkan dibedah sehingga kes selesai."
Kami berdua memberi dedikasi penuh
dengan harapan untuk menjumpai petunjuk yang hilang.
Kami tanya semua orang, 'Ada apa-apa yang kamu belum beritahu?"
Kami temu bual Dave untuk kali ke-13 atau ke-14.
Mereka nak balik, tapi mereka berhenti.
Kemudian Kava menoleh dan tanya dengan bersahaja...
"Satu lagi perkara.
Kamu ada alat elektronik dari November atau Disember 2012 untuk diperiksa?
Ada yang belum diberi?"
Saya pergi ke unit simpanan dan periksa.
Saya jumpa tablet lama.
Ia tertimbun, berhabuk dan sudah lama tidak berfungsi.
Tiada apa-apa yang menarik tentangnya, tapi ia memiliki kad memori.
Ia mengandungi kad mikro SD di dalamnya.
Apabila saya periksa kad itu...
ia tak menunjukkan sebarang fail.
Tiada apa-apa. Ia dikosongkan.
Tapi kami boleh memeriksa dan mencari maklumat yang dipadam,
jadi itulah yang saya buat.
Tiba-tiba...
saya jumpa lebih kurang 11,000 gambar bersaiz kecil di dalamnya.
Apabila saya melihat imej-imej ini, saya nampak ada banyak swafoto Liz.
Swafoto Liz.
Satu lagi swafoto Liz.
Satu lagi.
Jantung saya mula laju.
Berdasarkan tarikh gambar ini,
kami sedar ini kad SD dari telefon Liz
semasa Cari dilaporkan hilang.
Ini penting.
Saya mula meneliti beribu-ribu gambar yang ada.
Ada apa-apa maklumat dari tahun 2012
yang boleh membantu kami dalam kes ini?
Antara beribu-ribu gambar,
ada satu yang menarik perhatian.
Saya fikir ia sekeping kayu rosewood.
Saya fikir ia tiada kaitan,
tapi saya ingin tahu kerana ia nampak aneh.
Apabila saya melihatnya dari beberapa sudut,
saya fikir, "Ini nampak macam kaki."
Saya bukan ahli patologi. Saya ada buku Gray's Anatomy di rak saya.
Di dalam buku itu ada lukisan yang menunjukkan
di sinilah kedudukan urat di kaki.
Ada sesuatu yang berlaku selepas kematian
yang dipanggil kemarmaran vena apabila uratnya kelihatan.
Dengan tiba-tiba saya terfikir,
saya sedang melihat gambar mayat.
Ini mungkin kaki Cari.
Saya terima panggilan pada hujung minggu Hari Presiden.
Ia benar-benar perlu dilihat secara dekat.
Tapi kami ada harapan kerana memiliki bukti untuk perbicaraan.
Kami juga rasa kami ada cara untuk membuktikan
bahawa itu kaki Cari disebabkan tatunya.
Kami hubungi Nancy dan kami tanya,
"Cari ada tatu ini?"
Jawapannya ya.
Cari ada tatu yang sama di kakinya.
Ia simbol Cina untuk "ibu".
Malam ini di Omaha, pertuduhan membunuh.
Pendakwa mendakwa ia cinta tiga segi yang membawa maut.
Tapi pihak pembela berhujah, tiada pembunuhan yang berlaku.
Pada hari pertama di mahkamah, saya agak gementar.
Ini bukan kes yang mudah dari awalnya
kerana kami bukan saja perlu membuktikan Cari sudah mati,
tapi juga cara dia dibunuh,
kaedahnya dan niatnya.
Semua itu memberi cabaran besar.
Ini kes daya tarikan maut yang aneh dan luar biasa.
Saya tak tahu nasib yang menimpa Cari sehinggalah waktu perbicaraan itu.
Yang Arif, tiada keraguan Cari mati
dan menurut bukti, dia dibunuh di Omaha.
Saya bersimpati terhadap keluarganya.
Mendengar yang Cari telah ditikam, itu saja cukup sukar...
Itu anak saya, saya tak...
Ia bukan sesuatu yang saya...
Ia bagaikan mimpi ngeri.
Ini gambar kenangannya.
Ia merakam tindakan kejamnya
seolah-olah ia satu pencapaian.
Mereka beri amaran kepada saya,
tapi sukar untuk terima amaran itu
apabila saya tahu mayat anak saya dipotong
dan
dibuang.
Tiada seorang pun di dunia ini berjumpa atau bercakap dengannya
sejak 13 November 2012.
Ia meruntun jiwa saya.
Menunggu keputusan ialah waktu paling menyeksakan.
Saya tak dapat tidur.
Saya periksa bukti dan tanya, "Saya sudah buat semua yang termampu?"
Saya ingat saya memasuki mahkamah. Suasananya tegang.
Pihak media dan keluarganya hadir.
Kami tunggu hakim masuk.
Sebahagian diri saya mahu percaya dia pasti disabitkan bersalah,
tapi kami semua risau kerana ada kemungkinan
dia akan dilepaskan.
Pertaruhannya tinggi.
Jika Liz tidak bersalah, nama Cari takkan bersih.
Bayangan hitam akan sentiasa berlegar
dalam hidup Nancy, Max dan seluruh keluarganya.
Saya berdiri dan saya ingat,
tangan saya menggeletar kerana saya sangat gementar.
Selepas mengkaji bukti dengan teliti, mahkamah mendapati
hujah oleh pihak pembela
bahawa pendakwa tidak dapat membuktikannya kerana mayat Cari Farver belum dijumpai...
Saya kecut perut, tubuh saya kaku.
Cara hakim bercakap
seolah-olah Liz tidak didapati bersalah.
...telah diketepikan dengan begitu banyak bukti kukuh
yang dibentangkan dalam perbicaraan ini.
Tapi cara percakapannya berubah.
Cari Farver tidak hilang dengan sendirinya dari dunia ini.
Malangnya, dia dibunuh.
Mahkamah mendapati tanpa keraguan munasabah
bahawa defendan sengaja membunuh Cari Farver
dengan niat jahat dan dirancang
pada atau sekitar 13 November 2012
di Daerah Douglas, Nebraska.
Ada tangisan dan pelukan dengan semua ahli keluarganya.
Saya rasa amat simpati terhadap Nancy dan Max
kerana mereka kehilangan anak dan ibu mereka,
dan kami tak boleh kembalikan Cari.
Kami cuma boleh memulihkan
nama baik Cari dalam komuniti kecil itu.
Orang beranggapan Cari hilang akal
dan ia sangat melukakan hati.
Kesannya mendalam kepada keluarga itu.
Kami rapat dengan Nancy dan Max sepanjang kes ini.
Tolak...
Kami juga dapat mengenali diri Cari.
Aduhai.
Ayuh, mak.
Okey, mari pergi.
Tunggu. Mak ambil biskut. Nampak?
Kami sedar dia seorang ibu yang baik.
Ada benda masuk.
Dia orang yang baik.
- Alamak! - Tidak! Dia ambil...
- Dia ambil. - Okey.
Aduhai.
Kamu perlu matikan patung itu...
Wanita yang saya kenal itu ada matlamat.
Dia suka senyum dan mempunyai cita-cita.
Dia cuba berjaya di dunia ini.
Saya bersimpati atas nasibnya.
Kalau saya tak jumpa Cari,
dia takkan jumpa Liz dan semua ini takkan berlaku.
Jika saya tahu pilihan saya ialah kegilaan ini
atau beritahu Cari saya tak berminat,
tentulah saya beritahu Cari.
Tapi saya tak tahu pilihan yang ada.
Awak tahu?
Baiklah, bola saya yang mana?
Enam sampai sepuluh.
- Nampak macam kalah. - Ini sepuluh dan enam.
Ya, aku tak suka mana-mana pilihan aku.
- Pukul saja semuanya. - Memang pun.
Saya akan terhutang budi selamanya
kepada Jim Doty,
Ryan Avis
dan Tony Kava.
- Giliran aku lagi? - Kau tak tahu main?
Aku pernah tengok.
Okey.
Mereka selamatkan kewarasan saya.
Dan
saya sentiasa sayang mereka.
Mereka menjalankan tugas dengan hebat.
Kalau bukan kerana mereka, saya masih tertanya-tanya.
LIZ GOLYAR DIHUKUM PENJARA SEUMUR HIDUP
TANPA PELUANG PAROL
Terjemahan sari kata oleh Farhah Zubir